Goreyê Wezîrîya Pawitişî yê Tirkî Netîceya eştişê topanê rejîmê Sûrîye de leşkerêkê tirkan merd didi zî birîndar bîyî.
Çimeyanê xoseran ra hema derheqê babete de zanayîş nêame girewtene. Rejîmê Sûrîye zî eşkereyîyêke nêdaye.
Dewleta tirkî roja pancşeme eşkera kerdbi ke 33 leşkerê înan merdî. Goreyê çimeyanê cayîyan hûmara raşte hîna zaf a, tewr tay 60 leşkerî ameyî kiştene.
